Up-196/00
Datum: 2002-07-08T00:00:00.000+02:00
ecli: ECLI:SI:USRS:2002:Up.196.00
vrsta: posamični akt
zadeva: ustavna pritožba
objavljeno: Neobjavljeno | 08.07.2002
dokument: US21618
akt: Ustavna pritožba A. A. zoper sodbo Vrhovnega sodišča št. I Ips 261/98 z dne 13. 3. 2000 v zvezi s sklepom Okrožnega sodišča v Kranju št. Ks 306/98 z dne 10. 11. 1998
resitev: zavrženje
izrek: Ustavna pritožba A. A. zoper sodbo Vrhovnega sodišča št. I Ips 261/98 z dne 13. 3. 2000 v zvezi s sklepom Okrožnega sodišča v Kranju št. Ks 306/98 z dne 10. 11. 1998 se zavrže.
stavek: Po določbi prvega odstavka 51. člena Zakona o Ustavnem sodišču se ustavna pritožba lahko vloži šele, ko so izčrpana vsa pravna sredstva. Ustavno sodišče je že v sklepu št. Up-9/96 z dne 2. 7. 1996 (ki se pritožniku vroča skupaj s tem sklepom) sprejelo stališče, da je ustavna pritožba zoper pravnomočni sklep o uvedbi preiskave dovoljena šele po izčrpanju pravnih sredstev zoper sodbo oziroma drugo odločbo, s katero se kazenski postopek konča.
odlocitev: sklep
geslo: Predhodno izčrpanje vseh pravnih sredstev kot procesni pogoj za vložitev ustavne pritožbe.
podlaga: Zakon o Ustavnem sodišču (ZUstS), 2. al. 1. odst. 55. čl.
datum_vloge: 2000-06-05T22:00:00.000Z
datum_odlocitve: 2002-07-07T22:00:00.000Z

# Up-196/00-5

11. 7. 2002

# SKLEP

Ustavno sodišče je v postopku za preizkus ustavne pritožbe A. A. iz Ž., ki ga zastopa B. B. B., odvetnik v Z., na seji dne 8. julija 2002 in v postopku po četrtem odstavku 55. člena Zakon o Ustavnem sodišču (Uradni list RS, št. 15/94)

sklenilo:

Ustavna pritožba A. A. zoper sodbo Vrhovnega sodišča št. I Ips 261/98 z dne 13. 3. 2000 v zvezi s sklepom Okrožnega sodišča v Kranju št. Ks 306/98 z dne 10. 11. 1998 se zavrže.

## OBRAZLOŽITEV

Pritožnik je vložil ustavno pritožbo zoper sklep, s katerim je zunajobravnavni senat na podlagi pritožnikove pritožbe spremenil sklep preiskovalnega sodnika o uvedbi preiskave glede pravne kvalifikacije dejanja, ki se očita pritožniku. Vrhovno sodišče je z izpodbijano sodbo zavrnilo zahtevo za varstvo zakonitosti zoper navedeni sklep. Pritožnik v ustavni pritožbi navaja, da je sodišče ob spremembi pravne kvalifikacije spremenilo tudi opis dejanja do te mere, da je prekoračilo zahtevo po objektivni identiteti med obtožbo in sodno odločbo. S tem naj bi sodišče prevzelo vlogo tožilca in pritožnika prikrajšalo za pravico do nepristranskega sojenja iz 23. člena Ustave. Ker je odločitev sprejel senat na podlagi njegove pritožbe, naj bi mu bila kršene tudi pravice do obrambe, ki mu jih zagotavlja 29. člen Ustave in pravica do učinkovitega pravnega sredstva iz 25. člena Ustave. Pritožnik meni, da zatrjevanih kršitev ni več mogoče sanirati med kazenskim postopkom.

Po določbi prvega odstavka 51. člena Zakona o Ustavnem sodišču (v nadaljevanju ZUstS) se ustavna pritožba lahko vloži šele, ko so izčrpana vsa pravna sredstva. Ustavno sodišče je že v sklepu št. Up-9/96 z dne 2. 7. 1996 (ki se pritožniku vroča skupaj s tem sklepom) sprejelo stališče, da je ustavna pritožba zoper pravnomočni sklep o uvedbi preiskave dovoljena šele po izčrpanju pravnih sredstev zoper sodbo oziroma drugo odločbo, s katero se kazenski postopek konča.

Iz razlogov, ki so razvidni iz priloženega sklepa in na katere se Ustavno sodišče v celoti sklicuje, tudi pritožnikova ustavna pritožba zoper sklep o uvedbi preiskave ni dovoljena, ker za njeno obravnavo ni izpolnjena procesna predpostavka iz prvega odstavka 51. člena ZUstS. Zato je bilo treba ustavno pritožbo zavreči.

Senat Ustavnega sodišča je ta sklep sprejel na podlagi druge alineje prvega odstavka 55. člena ZUstS v sestavi: namestnica predsednika senata dr. Mirjam Škrk ter člana Lojze Janko in dr. Ciril Ribičič. Sklep je sprejel soglasno. Sodnik dr. Zvonko Fišer je bil v tej zadevi izločen. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZustS predložena drugim sodnicam in sodnikom Ustavnega sodišča, razen sodniku Fišerju. Ker se v roku za sprejem niso izrekli trije od njih, ustavna pritožba ni bila sprejeta v obravnavo.

Namestnica predsednika senata

dr. Mirjam Škrk